b'\n_START_ARTICLE_\nFrozenchilD\n_START_SECTION_\nZgodovina\n_START_PARAGRAPH_\nZa\xc4\x8detki skupine FrozenchilD segajo v leto 2002, ko sta se spoznala ustanovitelja Peter Hudnik - pherius in Marko Pre\xc5\xbeelj - cerebus. _NEWLINE_\xc5\xbde po nekaj mesecih delovanja skupine (v prvotni zasedbi je bas igral Damir Lisica - sicer vokalist skupine Anavrin in Adam) so navdu\xc5\xa1ili s prvimi koncerti ter kmalu posneli svoje prve demo posnetke._NEWLINE_Ob koncu leta 2003 se je FrozenchilD pridru\xc5\xbeila bobnarka Katarina Nasteska - katrine, ki je v skupino prinesla sve\xc5\xbeo dinamiko. V istem \xc4\x8dasu so tudi spremenili oziroma zdru\xc5\xbeili ime skupine (prej Frozen Child - odtihmal FrozenchilD)._NEWLINE_Konec leta 2004 so se podali na manj\xc5\xa1o turnejo (bas je igral ankaras) po slovenskih ter nem\xc5\xa1kih klubih, ki je trajala vse do julija 2005. Istega leta so se udele\xc5\xbeili mednarodnega festivala Newcomer (Graz, Austrija)._NEWLINE_Proti koncu leta 2005 so posneli nove demo posnetke, se udele\xc5\xbeili tretje YounGunZ turneje ter se marca 2006 zopet podali na samostojno turnejo po slovenskih, italijanskih ter nem\xc5\xa1kih klubih v naslednji zasedbi: cerebus (vokal), pherius (kitara), katrine (bobni) ter Simon Jovanovi\xc4\x8d (bas).  Turneja je kmalu dobila naziv \xc2\xbbPredpromocijska\xc2\xab, saj so se poleti podali v studio ter pri\xc4\x8deli s snemanjem prvenca. _NEWLINE_Snemanju navkljub so s koncerti nadaljevali do konca leta 2006, ko se je tudi zaklju\xc4\x8dilo snemanje prvega albuma, poimenovanega\xc2\xa0\xc2\xbbBIRTH\xc2\xab._NEWLINE_Album \xc2\xbbBIRTH\xc2\xab\xc2\xa0je uradno iz\xc5\xa1el februarja 2007 pri zalo\xc5\xbebi Cela Pametna Zalo\xc5\xbeba (CPZ). Z njegovo izdajo so se FrozenchilD podali na promocijsko turnejo po slovenskih klubih ter festivalih (Festival Lent, Rock Oto\xc4\x8dec, Orto Fest). Poleti so igrali tudi v Pulskem klubu Uljanik na Hrva\xc5\xa1kem ter na festivalu \xc2\xbbOld tower fest\xc2\xab\xc2\xa0v Bosni in Hercegovini._NEWLINE_Med promocijsko turnejo 2007 so posneli tudi svoj prvi videospot (re\xc5\xbeija - Jani \xc4\x8cerne, dop - Milo\xc5\xa1 Srdi\xc4\x8d, monta\xc5\xbea - Kolja Saksida, grafika - Jure Legac) za singel\xc2\xa0\xc2\xbbPretence\xc2\xab. Videospot je bil 29. oktobra istega leta premierno predstavljen na MTV Adria. _NEWLINE_18. februarja 2008 so s premiernim predvajanjem na MTV Adria in \xc4\x8carli TV predstavili nov videospot za drugi singel s prvenca BIRTH,\xc2\xa0\xc2\xbbDesire\xc2\xab\xc2\xa0(Re\xc5\xbeija - Jani \xc4\x8cerne, re\xc5\xbeija in monta\xc5\xbea - Aleksander Petric)._NEWLINE_Sredi leta 2008 je za bobni katrine nadomestil Borut Zupan\xc4\x8di\xc4\x8d - burrito.  Januarja 2009, se je FrozenchilD pridru\xc5\xbeil Matic Prusnik (za basom je nadomestil Simona Jovanovi\xc4\x8da), vendar jih je kmalu moral zapustiti zaradi \xc5\xa1tudijskih obveznosti._NEWLINE_Februarja 2010 so posneli nov singel\xc2\xa0\xc2\xbbDystopia\xc2\xab\xc2\xa0(miks je naredil Matej Grgini\xc4\x8d iz A BOX studia, mastering pa Dave Collins)._NEWLINE_Poleti leta 2012, so se FrozenchilD znova zbrali v novi zasedbi, z novim basistom Nikom Frankom.\n_START_SECTION_\nIme skupine\n_START_PARAGRAPH_\nIme FrozenchilD predstavlja aspekt otroka, ki biva v vsakem \xc4\x8dloveku; dandana\xc5\xa1nji svet nas sili v odtujenost, uspavano apati\xc4\x8dnost ter rigidno apriorno usmerjenost; ime FrozenchilD tako tudi ponazarja ter opozarja na otrplost ter otopelost \xc4\x8dlove\xc5\xa1ke dru\xc5\xbebe.'